Hortobágy Község Önkormányzata Képviselő-testületének .../2026. (IX. 30.) önkormányzati rendelete
az önkormányzat szervezeti és működési szabályzatáról szóló 10/2021. (VI. 30.) önkormányzati rendelet módosításáról
[1] E rendelet célja, hogy a Magyarország helyi önkormányzatairól szóló törvénnyel való összhang megteremtése érdekében pontosítsa és egyértelműsítse a Hortobágy Község Önkormányzata Képviselő-testületének működésére vonatkozó szabályokat.
[2] Erre tekintettel Hortobágy Község Önkormányzatának Képviselő-testülete az Alaptörvény 32. cikk (2) bekezdésében foglalt felhatalmazás alapján, valamint Magyarország helyi önkormányzatairól szóló 2011. évi CLXXXIX. törvény 53. § (1) bekezdésben meghatározott feladatkörében eljárva a következőket rendeli el:
1. §
Az önkormányzat szervezeti és működési szabályzatáról szóló 10/2021. (VI.30.) önkormányzati rendelet 1. § (3) bekezdése helyébe a következő rendelkezés lép:
„(3) Az önkormányzat székhelye, 4071 Hortobágy, Petőfi tér 2.”
2. §
Az önkormányzat szervezeti és működési szabályzatáról szóló 10/2021. (VI.30.) önkormányzati rendelet 26. §-a a következő (6) bekezdéssel egészül ki:
„(6) Amennyiben az Integritás Hatóság a képviselő vagyonnyilatkozat-tételi kötelezettségével összefüggésben – a képviselő méltatlanságát meg nem alapozó – kizárólag adminisztratív jellegű, ugyanakkor csekély vagy elhanyagolható jelentőséget meghaladó hiányosságot tár fel, abban az esetben a Képviselő-testület a képviselő havi tiszteletdíját 1 hónap időtartamra 50%-kal csökkenti.”
3. §
(1) Ez a rendelet – a (2) bekezdésben foglalt kivétellel – 2026. szeptember 30-án lép hatályba, és 2026. október 3-án hatályát veszti.
(2) Az 1. § és a 2. § 2026. október 1-jén lép hatályba.

